
O nouă situaţie politică 


Infrângerea electorală pe care a suferit-o partidul naţional la Re- 
ghin va putea fi comentată în diferite chipuri, după cum cei interesați 
vor crede de cuviință. Unii vor căuta să deslușească din ea triumful 
- unui om. Alţii vor putea să tregă concluzia 2pusului altora. Obser- 
vatorul cu priviri mai cuprinzătoare al desvoltării vieţii politice româ- 
ești, uitând pe-o clipă persoanele cari se agită astăzi în văzul public, 
va face însă altceva. El va trece prin sita criticei ultimii cinci ani ai 
istoriei noastre contemporane, se va înfiora de câte a văzut şi a simțit, 
va cântări tot valul inform, al even'mentelor de după unire şi ușurat, 
cu inima liniştită va închide un capitol de trecut, optând cu o senină 
melancolie în fața viitorului ce se iveşte în prag. Ei, iși va zice acest 
observator critic: — Bine că am scăpat de partidul! naţional, așa cum 
se înfățișa el până acum. De aici înainte o nouă situaţie politică apare 
la orizont, cu noui frâmântări, de sigur, dar cu serioasă temelie de 
consolidare! . .. 

Aşa îşi va zice nepărtinitorul observator și dreptatea este a lui. 
Căci, să ne aducem numai aminte ce era în România acum sunt cinci 
ani şi ce este acum. Să reînviem în mintea noastră separatismul Con- 
siliului Dirigent, cu vămile lui sufletești şi chiar economice, dela Pre- 
deal și Turnul-Roșu. Să reîmprospătăm apoi viziumea âpocaliptică a 
guvernării dlui Alexandru Vaida. Să cercetăm atitudinile amenințătoare 
ale aceloraşi tovarăşi din vremea guvernării generalului Averescu. Să 
ne gândim că pe timpul încoronării regelui partidul naţional se răţoia 
cu aiere de frondă grozavă. Se vorbea atunci de tabula rasa, de apel 
către Liga Naţiunilor şi alte prăpăstii de aceiaș categorie. Dar de ce 
nu se vorbea? Negustorii de ziare independente din Bucureşti şi se- 
mănătorii de indoială în sufletul mulțimii, aproape în fiecare zi apăreau 
la colț de stradă cu câte o nouă veste teribilă. Ba, că se va revizui 

pactul dela Alba-lulia. Ba că are să poruncească într'o bună zi dl Iuliu 
Maniu ca ardelenii să nu mai dea soldaţi guvernului pentru apărarea 
țării. Şi câte şi mai câte! 

Fireşte, că în toată această oribilă vânzoleală, s'au găsit oameni 
mai puţin impresionabili și cugete mai liniștite, cari au văzut reali- 
tatea cea mare, dincolo de aparenţe. Noi dela această revistă, în frunte 
cu alesul dela Reghin, am fost cei dintâi cari am văzut limpede. Eram, 
ce-i drept, mai calificaţi decât alții. Ne cunoaştem oamenii şi ne aveam 
“credinţele noastre înrădăcinate. Din tot pospaiul de vorbe răsunătoare 
am ştiut ce să alegem. Bizuiţi pe sentimentul popular din Ardeal, care 
este singurul termometru precis al oricărei situații, ne-am dat seama 
că spuma dela suprafață, agitată și pestriță, nu reprezintă proporţiile 
unei primejdii naţionale. Şi încă înainte ca alții să ne fi priceput bine, 
am strigat tare, ca să se auză, că Ardealul nu este al așa zisului 
partid naţional. 

E adevărat că puţin ne-au înţeles la început. In toată campania 
pe care am dus-o intenţiile noastre au fost răstălmăcite, ori în cel mai 
bun caz nici nu mai eram, socotiți ca ardeleni. ln amândouă împre- 
jurările încă nu eram crezuţi tocmai pe deplin. O umbră de nedumerire 
ne întâmpina de multe ori. Mutra încruntată a dlui Alexandru Vaida 
avea efect. lar figura de bostan fără cap a dlui Iuliu Maniu trezea 
un curios sentiment necunoscut. Opinia publică ne aproba, însă cei 
mai mulți dădeau din cap cu tristeţa: ce să-i faci, ei sunt Ardealul! 

Şi aşa am dus-o multă vreme., De obrăzniciile presei înstrăinate 
nu am avut nici oteamă și nici dumiritul cetățean cu zâmbetul îndoielii 
pe buze nu ne-a dezarmat. Am mânuit mai departe floreta scăzului 
nostru și am suflat din trâmbița cuvântului. Stabiliţi aici în inima 
Ardealului am căutat mai întâi să convingem pe ai noștri. Intro con- 
tinuă polemică necruțătoare am lovit la mir pe cei proști, am desbrăcat - 
pe farisei din haina minciunii şi am îmbărbătat mulțimea cea bună. 
Cinci ani de zile am muncit fără zăbavă, punând la contribuţie tot 

sufletut nostru... şi am biruit. 

Da, am biruit. Alegerea dela Reghin este pecetea biruinții noastre. 

Și nu-i aşa? Căci să ne întrebăm! Astăzi ce sa mai ales din 
tabula rasa de care pomenea odinioară aşa zisul partid național? 
Unde sunt amenințările cu revizuirea pactului dela Alba-Iulia? Ce-a 
mai rămas din idioata legendă că d. luliu Maniu poruncește şi ţăranii 
ardelenii nu-și mai trimit băieţii la armată? Unde sunt vămile, politica 
dela fosta graniță austro- ungară? Cine mai îndrăsneşte să mai spună 
acum că Ardealul este al partidului național ? 

Vorbele acestea toate, . tocite astăzi şi fără de nici e noimă au 
căzut în desuețudine. Acela cate le-ar mai întrebuința ar trece imediat 
la Cărăbuș pe mâna amicului nostru Tănase. Ele atârnă doar ca niște 
zdrențe pe umerii ace!ora cari le-au rostit odinioară. . „Ardealul, al 
ardelenilor“, striga odată d. Alexandru Vaida. Era şi ridicol atunci şi 
tragic. Astăzi na mai rămas din acest strigăt decât ridicolul gol, care 
se va scrie în istorie, fără îndoială, pentru învățătura oamenilor cari 
vreau să știe cu câtă greutate se întemeiază o ţară. 

Conducătorii partidului național mau mai putut rămâne în Ardeal. 
Ei ar fi stat bucuros în bârlogul lor, dar, mânați, cu biciul dela spate, 
au trebuit să iasă în largul vieţii românești. Au plecat bodogănind, în- 
“jurători în gândul lor, greoi şi nepricepuți, însă totuşi au plecat, care 
încotro, spre Călărăşi, spre Craiova, spre Brăila şi spre lași. De câte 
ori se urnea unul din loc noi, urmărindu-l, aveam impresia că se ur- 
nește un bolovan mare de pe inima Ardealului, dându-se de-a berbe- 
leacul, jos la fund, în necunoscutul vieţii noastre politice Și am cre- 
zut că se vor prăpădi atunci. Dar ne-am înșelat. Acolo unde au căzut, 
au dat de o serie de naufragiaţi, cu cari s'au încuscrit și încearcă să 
scoată capul din nou la suprafață. Au fuzionat, cum zic ei, cu orfanii 
răposatului Take lonescu şi acum mai în urmă cu d. Argetoyano. 

Să le fie de bine! 

Această nouă farsă va ține mai puțin decât cealaltă, care a du- 
rat cinci ani. Poate că nici cinci luni nu ne vor trebui pentru a le 
demonstra că cetatea lor e de carton şi că marele partid pe care zic 
că Pau „întemeiat“ n'a fost decât o băşică de săpun în voia vântu- 
rilor. 

l-am văzut la Reghin în tovărășia bătrânului muschetar, nenea 
Pavlică Brătăşeanu şi la braţ cu fostul ministru al bonului de tezaur, 
“Argetoyano. Desperaţi, stăpânii electorali ai Ardealului, au recurs la 
ultimul argument convingător: la ban. Atâta mai pot şi în Ardeal. 
Să cumpere oameni. Şi Ardealul i-a refuzat, 
| Cum să nu ne bucurăm, deci, şi cum să nu însemnăm la răbo- 
jul nostru această nouă situație politică ce se creiază? Regionalismul 
a fost invins definitiv. Câmpul politic al țării sa netezit pentru toată 
lumea. Respirăm din plin aierul curat al unei noi desrobiri politice. 
Valorile româneşti pot circula de aici înainte libere pe tot coprinsul 
- României, care nu mai e nici mare și nici mică, ci pur şi simplu Ro- 
mânia. Şi dacă am invins bălaurul nu vom şti noi, să tăiem și coada 
micilor șopârle? Aceasta am dovedit-o la Reghin: Credem că nu mai 
e nevoie de o altă demonstraţie. Și dacă va fi nevoie, vom da-o. 


EUGEN GOGA 

Sfârşitul Poemei 


Nu-ţi amintești din clipele trecute 
Nimic, nimic ? e totul o poveste? 
"Un suvenir, un vis nu-ţi dă de veste 

fubirea noastră, cele petrecute ? 


Nu cred, o licărire tot mai este... 

Și inimă și minte dacă-s mute, 

Te du, desigur ele-au fost vândute, — 
„Sunt daruri sfinte, nu se vând acestel 


Şi noaptea mi se-aşterne peste pleoape, 
Ai râs de tot, de clipele senine, 
Păreri de rău azi vor să mă îngroape, 


Şi-acum nu ni-au rămas decât suspine. 
Uitare te aştept, te văd aproape... 
Tu m'ai perdut, dar te-ai perdut pe tine. 


AL. T. STAMATIAD 

Ideia naţională 
Şi politica față de minorităţi 


Cele o mie de voturi maghiare, exprimate în alegerea parţială 
dela Reghinul Săsesc, au deslănţuit din nou o vie și pătimaşe discu- 
ţie în jurul problemei minoritare. 

Ca deobicei, majoritatea ziarelor brie gti — şi presa parti- 
dului naţional în întregimea ei — a oscilat cu judecata între super- 
ficialitate şi rea credință. Am ajuns atât de departe cu îndrumătorii 
opiniei noastre .publice, încât aproape nu mai există un colț de ziar, 
unde să nu-și tacă cuib ignoranța şi să nu scoată ouă calomnia. Eve- 
nimentele politice, trecute cu sila prin retorta intereselor de bucătărie 
ale fiecăruia, ies din strânsoarea încorsetată a coloanelor de tipar 
ciuntite şi deformate, «de abia le mai poți recunoaște. Gazetăria parcă 
nici nu mai are altă menire, decât să răstălmăcească pentru com- 
promiterea iremediabilă a adversarilor, toate vorbele şi toate faptele 
acestora. O vastă și complicată maşinărie se pune în mișcare, ca să 
îndeplinească .un asemenea scop onest. Lungi reportaje, unde nici 
măcar iscălitura nu e adevărată; nenumărate articole, în contrazicere 
sângeroasă cu cel mai elementar cumpăt românesc; un furnicar întreg 
de informaţii, tot atâtea tifie asvârlite realităței, alcătuiesc pe nesimţite 
o țesătură meşteşugită de minciuni, prin perdeaua căreia nu se mai 
deosibesc nici contururile, nici culorile autentice ale lumei înconju- 
rătoare. Aşa se nasc în jurul nostru legendele, aşa se î xează adeseori 
pe retina unor cetățeni cumsecade, cari sufăr sugestia cuvântului im- 
primat, imagini imposibile şi strâmbe, în a căror desfăşurare nu se 
furişează nici un strop din lumina curată a adevărului. Aşa se între- 
țin prejudecățile. 

Metoda o cunoaştem. Nu ne-au surprins nepregătiți, prin urmare, 
nici comentariile “înflăcărate ale gazeteior care nu ne iubesc, — și 
sunt, slavă Domnului, destuie. — asupra alegerei dela Reghin. Bunii 
noştri adversari au sunat dintrodată trâmb ţa unei mari primejdii na- 
tionale. Au aprins focuri (de paie) pe culmile străzii Sărindar, și au 

buciumat, cu buciumul de răzeșal dlui Brănișteanu, apropierea duş- 
manului. Apoi, căpeteniile autorizate ale patriotismului integral, paznici 
cu pecete domnească ai moșştenirei strămoșești; s'au strâns în jurul 
meterezelor de hârtie, ca să judece un înfiorător act de vânzare a: 
neamului. 

Vânzătorul ar fi să fie d. Octavian Goga, noul deputat al unei 
circumscripții din Ardeal, unde s'au prezentat la vot şi câteva sate 
ungurești. 

Partidul național, dela care au pornit cele dintâi denunțuri, a: 
avut, se ştie, neplăcuta sarcină de a ex»lica o înfrângere. Această li- 
teratură electorală s'a practicat totdeauna în astfel de împrejurări, E. 
-singura consolare a celui biruit. Victoria protivnicului trebuie întune- 
cată cu orice preţ, cu orice mijloace. „Alegătorii au fost duşi la vot: 
între baionete, oamenii noștri de încredere au fost arestați, întrunirile 
au fost interzise, urnele au fost violate peste noapte...“ Cântecul nu e 
nou, refrenul s'a repetat de nenumărate ori, melodia a ajuns populară. 
S'a întâmplat însă, că în alegerea dela Reghin nici alegătorii mau fost 
duşi la vot între baionete, nici oamenii de încredere m'au fost arestaţi, 
nici întrunirile wau fost interzise, nici urnele mau fost violate peste 
noapte. Cântecul nu se mai potrivea, refrenul: devenea ridicol, me- 
lodia suna falş. Era nevoie de o mică modificare a programului. 

Astfel a pornit să-și croiască drum povestea sbârnâitoare cu . 
- pactul trădător dela Ciucea. Câteva călimări independente au început: 
să picure, în jurul grozavei nenorociri, înduioșătoare lacrimi de croco- 
dil. „Cum se poate? se întrebau îngrijoraţii patrioţi. A fost în stare 
d. Octavian Goga, purtătorul de drapel al ideei naționale, să-și jert- 
fească credinţele sale, pe preţul câtorva sufragii ungurești?“ lar foile 
dlui Iuliu Maniu răspundeau, umilându--se în pene: „Da, da, d. Octa- 
vian Goga, pe care atâţia l-ați socotit drept un animator al sufletului 
neaoș românesc, nu e decât un vulgar traficant de voturi, gata să dea. 
țara întreagă pe mâna minorităţilor, de dragul unui mandat de de- 
putat!“ 

Incercând să aşezăm încă odată faptele în lumina adevărului, nu 
ne vom mai îicurca, tocmai noi, în ițele explicaţiilor electorale. Am: 
arătat limpede, în numărul trecut al Țării Noastre, nu cu vorbe 
goale ci cu cifre precise, că voturile alegătorilor unguri din circum- 
scripţia Reghinului, cu prilejul ultimei alegeri de deputat, sau: împăr- 
țităĂîntre candidaţii celor două partide româneşti aflate în luptă. Nu 
pricepem, deocamdată, întru cât o asemenea situaţie firească e semă- 
nătoare de- primejdii pentru marile interese ale neamului nostru. Tot: 
aşa am putea să adăugăm, fâră nicio umbră de durere, că sufragiile 
săsești și evreiești s'au dat, cu aceeaş ocazie, fără excepție, în favoa- 
rea candidatului partidului naţional. Nici această situaţie, după părerea. 
noastră, nu prezintă vreo lature alarmantă. Faptul, că un partid româ- 
nesc întruneşte, la o alegere, un. număr oarecare de voturi minoritare,. 
nu dovedeşte nimic. D.n altă parte s'ar cădea să pornească întrebarea. 
Cu ce mijloace s'au câștigat aceste voturi? Cu ce îzgăduieli?. Cu ce: 
concesiuni? Cu ce angajamente ? ; 

"Nam văzut nicăeri punându-se problema minoritară pe tărâmul 
“acesta al bunului simţ. Ne-au ieşit înainte, în schimb, fel de fel de 
“figuri speriate, simulând cu dibăcie o spaimă tricoloră şi decretând 
“fără drept de apel, că ideia naţională, prin esența ei, e incompatibilă 
cu o politică față de minorități. In această eroare sunt gata să 
cadă, din păcate, —: nevinovate victime al unui regretabil accident 
intelectual, — şi câțiva români de bună credință. Astfel, d. Valeriu 
Pop, unul din conducătorii „Acţiunei românești“ a scris un articol în 
revista România : întregită, unde” pomenește, cu înduioşătoare îngrijo- 
rare? de o adevărată tentativă de asasinat, îndreptată la Reghin îm- 
potriva ideei naţionale. Universul dlui Stelian Popescu, a cărui gene- 
'rozitate financiară editează pe de lături și Lupta dlui Albert Hon'gman, 
cere, cu toată gravitatea necesară „să nu se mai facă“ minorităţilor 
-concesiuni protivnice intereselor țării. lar Patria, onesta publicaţie a 
-dlui Iuliu Maniu se repede să afirme, că d. Octavian Goga a obţinut 
“voturi minoritare „cu prețul unor promisiuni, care traduse în fapt ar 
„atinge grav intcrese!e noastre de stat“. | 

Patria cunoaşte aceste promisiuni ? 

Pentru ce nu de denunță? . 

Toate acestea, să ne iertați vorba, sunt simple palavre de gazetăļ . 
mici abilități sortite să mascheze o înfrângere electorală, sau, ce 
mult, rezaltatul unei alarmări nejustificate. In alte parte stă adevărul. 

Apărarea ideei naţionale nu poate fie incompatibilă cu o politic 
a statului român față de minorităţi. In sforțările pe cari le facem d 
a cristaliza pentru toate veacurile un patrimoniu neştirbit al sufletului 
“românesc, ferindu-l de rătăcirile înstrăinării, noi n'avem nevoie să 
“urmărim un plen drăcesc de opresiune împotriva celorlalte frânturi d 
neamuri, care locuiesc pe acelaș pâmânt cu noi. Aci stă puterea nori 
stră de viaţă. Individualitatea noastră etnică, năzuind la o desvoltare 
firească până la cele mai înalte culmi ale strălucirei sale, îşi poateţ 

` permite luxul de a respecta alte individualităţi. Noi nu vom recurge 
„pentru a învinge nedreptatea trecutului, la legile de desnaționalizar 
ale contelui Apponyi. Nu vom încerca sistemele de apăsare ale celui 
lalt conte, Tisza. 

Un singur lucru vom cere. 

Vom cere, se înțelege, cel mai desăvârşit respect cetățenesc față 
«de unitatea politică a :României, care rămâne suprema dogmă a exi- 
stenței noastre naţionale, şi pe care nimic şi, nimeni n'o poate compromite. 

Să risipim, prin urmare, toate emoțile pripite, şi să punem la 
docul lor toate insinuările calomnioase. Nici în alegerea dela Reghin, 
nici aiurea, partidul poporului n'a întreprins o acțiune de supralicitare, 
pentru a câştiga sufragiile mincritare, Cine se încumetă să dovedească 
contrariul, să arate, fără vorbărie otrăvită, ce anume drepturi am 
-oferit minoritățildr, care ar fi „protivnice intereselor supericare ale țării“. 

Numai pe acest teren se poate aşeza discuția. Restul e dema- 
gogie în roşu- galben şi albastru, sau, ceeace e mai rău, intrigă proastă 
de publicişti cu pistrui . 











ALEXANDRU HODOŞ 

„Alegerea de Reghin” 


— Fapte — . 


Miercuri, în 18 Martie, aflându-mă în Târgu-Murăș, un funcționar 
de bancă mi-a declarat, că în dimineaţa acelei zile, rep ezentantul 
partidului național a ridicat de la sucursala băncii Marmorosch-Blank 
din acel oraș suma de lei 500.000, și că o sumă la fel a fost plătită 
şi de către sucursala băncii „Albina“. D. Argetoianu, care tocmai 
atur”i sosise la Târgu-Murăș, tovărăşia simpaticului Finkelstein şi 
regi:irele numitelor bănci pot face dovada. Este interesant de a se 
şti, că sumele au fost plătite în piese mici, şi a trebuit un automobil 
anume pentru transportarea lor la Reghin. 

De-altfel, ce să mai lungim vorba? La dosarul alegerii se găsesc 
nişte procese-verbale, foarte indiscrete, cari ne povestesc jalnica păţanie 
a unui farmacist, care, în loc să vândă prafuri, cumpăra voturi... Far- 
macia lui era în apropierea localului de vot din Deda. Unii alegztori, 
după votare, se abăteau pe la farmacie. Când intrau în farmacie aveau, 
înfipt în pălărie, biletul de vot pe care nu-l votaseră — al dlui Goga — 
şi când ieșeau aveau un bilet de 100 lei.. Și cum vizitatorii farmaciei 
sporiau mereu, oamenii noștri sau pus la pândă, „trucul“ a fost des- 
coperit și darnicul farmacist arestat. Era însă cam târziu, fiindcă 
partidul naţional reuşise să-şi adune, în felul acesta, o mare majoritate 
de voturi, — şi esta la o secţie de votare unde noi speram să obținem 
90 ia sută. 

Nu știm cum se face, că în farmacia cu pricina se afla pe-atunci 
și d. Vaida, dar maş putea preciza, dacă dsa se afia acolo în calitate 
de doctor sau în calitate de fost prim-ministru ?,.. 


* 
* * 


*) Subt acest titlu, d. C. Bucșan, fost deputat, a publicat în ziarul /ndrep- 
tarea o serie de constatări electorale, dintre care am socotit interesant să. repro- 
Aucem câteva pasagii. 

Pui 


D. Argetoianu se declară foarte supărat pe „administraţia de li- 
chele a dlui |. Brătianu“. (Pare-că dsa n'ar fi fost niciodată ministru 
de interne !) — Cum ne-a ocrotit pe noi administraţia ? 

In preziua alegerii, Duminecă la ora 10, sosia dela Cluj la Tg. 
Murăş, să-şi ocupe postul nou! prefect, di inspector general admini- 
strativ Ştefănescu. La ora zece şi un sfert, dl Argetoianu era oaspele 

_ noului prefect la prefectură. Peste o oră, un amic de-al nostru, dl M., 
aflând de sosirea prefectului, care-i fusese coleg de școală, se duce 
să-l vadă. 

— Bine-ai venit, dragă M.! Nu te-am văzut de mult... Dar, ştii 
că este inutil să mai insiști, Adineoară a plecat de-aici Argetoianu.. 
(i fac tot ce-mi cere... Tu cunoşti admirația mea pentru el... 

(Domnul prefect credea:că amicul M. este încă tot printre intimii 
dlui Argetoianu). | 

In ziua alegerii, d. prefect s'a repezit la Deda, ca să-l scoată 
dela pușcărie pe farmacistul dlui Vaida, care fusese prins cumpărând voturi. 

Alta. D nii Sever Dan şi Aurel Socol, deputaţi, au fost găzduiţi 
două săptămâni, până după alegeri, în locuința prim-pretorului din 
Reghin. 

Şi totuşi administraţia ar fi fost cu noi? . 


* 
k x 


In sfârșit, ce-i cu voturile ungurești? — Un „bun cunoscător al 
situației“ (te văd, te văd, Leonarde!) ne asigură că d. Goga ar fi 
obținut 3000 de voturi ungurești şi numai 400 româneşti. Nu strică 
să cântărim niţel voturile. In circumscripția Reghinului sunt înscriși 
7281 alegători români, 2641 unguri, 1398 sași și 235 evrei. Listele 
fiind făcute de-acum 6 ani, abia dacă mai sunt astăzi 1500 de ale- 
gători unguri. D= fapt, au votat numai 1200 de unguri, dintre cari 
majoritatea cu partidul naţional. Dovadă: la secțiile cu alegători a- 
mestecaţi sau cu un covârșitor număr de voturi minoritare (Reghin, 
Reghin-sat, Apalina, Brâncovenești, Gurghiu, Morăreni, Ideciu, Aluniş), 
d. Goga a obţinut 1501 voturi, d. Niţescu 1965 voturi; la secţiile 
curat românești (Ibăneşti, Hodac, Filea, Râpa, Deda, Jabeniţa) d. Goga 
a obținut 1915 voturi, d. Niţescu 1418 voturi. 
| Faţă de 550 de voturi minoritare întrunite de d. Goga, — can- 
didatul partidului național a întrunit 650 voturi ungurești, 300 săsești, 
100 evreiești, cu totul 1050 de voturi minoritare. Prin urmare, alegătorii 
români, în marea lor majoritate, cu toate ademenirile adversarilor şi 
şi blestemele canonicilor, s'au pronunțat pentru d! Goga. 

Eu am înfăţişat aici cifre, scene, fapte. Comentarii nu fac. Le 
las în sarcina comentatorilor de meserie. 


Li 


C. BUCŞAN 

Apărarea tradiţiei 


Urmărind cu atențiune desfășurarea vieţii colective ardelene, ni 
se pare că această provincie este sortită să stea în fruntea unor: 
noui curente, nedefinite încă, dar tocmai din acest motiv îngrijoră- 
toare, care--cer acces pe pământul ei. Prin acestea nu sunt a se: 
înțelege idei şi lozinci împrumutate de aiurea, cu scopul de a le trans- 
planta aici din dorință de progres și ideal social. Subt acest raport: 
Transilvania nu va putea să revendice rol conducător multă vreme: 
încă. Robii politici de curând descătușați nici pau apucarsă se pună la: 
curent cu preocupările de ordin mai înalt, care frământă civilizația ge- 
neroasă a Apusului. Robia intelectuală îi strânge fără milă în chingile 
ei. Atâta doar, că deodată cu unirea tuturor românilor, vălul ce aco- 
perea această provincie a devenit ceva mai străveziu şi, pe ici pe colo, 
Sau găsit poteci neumblate şi noui orientări. Nouile orizonturi s'au. 
deschis însă numai pentru cei puț ni, căci masele au rămas tot unde 
'au fost; ochii lor nu străbat nici acum țesutul des al întunerecului. 
de veacuri. Astfel, nu este nici o mirare, că frământarea actuală a. 
Transilvaniei nu izvorăşte din exigențe pretențioase de civilizaţie. 
Ca şi în trecut, sbuciumul ei actual pornește dela răsboiul pentru traiul: 
de toate zilele. care de secole întregi duce cea mai crâncenă luptă de 
exterminare împotriva acestui colţ de ţară. Problema existenţei consti- 
tuie fondul permanent care determină avalanșa de fenomene, cari în- 
drumă spre țeluri necunoscute viaţa colectivă a acestei provincii. 

Examinând de aproape stările particulare care dominează Ar- 
dealul, am ajuns la convingerea nestrămutată, că progresul elementului 
românesc nu este în funcţie numai de adevărurile teoretice, ci mai 
ales de o situație politică, economică şi socială cu totul specială, ea 
însăşi necunoscută. Susțineam, că îndreptarea lucrurilor nu se poate 
face fără cunoașterea temeinică a acestei situaţii, şi fără ca mijloacele: 
noastre de luptă să fie inspirate în primul rând de adevărurile care se 
vor desprinde din analiza multiplă a acestor stări. Pentru această 
convingere am ajuns în Situaţia, nu prea. demnă de invidiat, dea ne 


426 
© BCUCIuj 


xăsboi cu toată lumea, oficială şi neoficială, robită, și una și alta, 
de teoria consacrată. Şi astăzi încă, puterea perseveranţei noastre 
nu se sprijineşte decât pe verificarea de fiecare zi a constatări- 
tor făcute. 

Cei din urmă care au ajuns la această convingere sunt, fitesie, 
factorii. noștri oficiali. Inarmați cu principii derivate din studiul și 
evoluția unei societăți normale, ei aplică regulele consacrate şi împru- 
mutate și colectivităţii ardelene, indiferent de structura sa. Roadele 
acestei mentalități se și văd. In scurtul interval de jumătate de dece- 
niu, guvernarea românească a consolidat tot supremația stăpânitorilor 
de eri, în vreme ce elementul românesc este ţinut pe loc. Aceasta se 
refere mai ales în ce priveşte producția mai înaltă, dela care românii 
sunt înlăturați sistematic. Pe aceeaș cale au apucat şi instituțiunile 
semioficiale şi particulare, asupra cărora nu odată am avut ocazia să 
ne exprimăm, în general cât şi în parte. Greşelile fiind multiple, ace- 
leaşi sunt şi rezultatele; o batere în retragere pe toată linia, din punct 
de vedere naţional, economic şi social. 

Guvernarea românească, și alături de ea și opinia publică, a uitat 
se vede, că nu se pot face deplasări de pături întregi sociale, fără 
adânci repercusiuni asupra vieţii colective. Ne gândim la pătura inte- 
lectuală din Ardeal, care de şase ani de zile se găseşte în bătaia tu- 
- turor mizeriilor. Am rupt pe aceşti intelectuali din mediul lor obişnuit de 
burghezi rurali mulțumiți şi i-am adus la oraş pentru a-i face prole- 
tari. Şi fiindcă starea sufletească este în funcţie de aceea materială, 
în inima ler a început să încolțească idei ale căror roade trebuie să 
ne inspire cea mai serioasă îngrijorare. Pentru societatea românească 
primejdia este cu atât mai mare, cu cât această evoluţie îi răpește cel 
mai puternic razim de totdeauna : pe acela sufletesc. Rupţi dintro lume - 
de veacuri, românii intelectuali constituiesc azi o nouă clasă, al cărei 
suflet colectiv nu este închegat, dar care se găsește în plină şi clo- 
cotitoare fermentație. Îndrumarea lui în cadre sănătoase nu se poate 
face decât în mod indirect, prin creiarea unor noui posibilităţi de 
viaţă, și prin reîncopcierea lui în lanţul tradiţiei, întrerupte prin de- 
plasările reclamate de organizarea stăpânirii românești în aceste părți. 
Precum înţelegem cu toții necesitatea de a ne îngrij: de plasarea ce- 
lor lipsiţi de pământ, tot așa va trebui să canalizam întro direcţie 
sănătoasă şi pe cei difc rențiaţi culturaliceşte, asupra cărora, încep 
să nu mai aibă efect searbădele apeluri patriotice. 

După insucesele politicei româneşti, încercate în domeniul producției 
superioare, dirijate de elementul urban —în industrie şi comerț— nu 
numai logic dar și singurul mijloc ce ne-a mai rămas este, să aducem 
pe intelectualii capabili și ncf'xaţi la oraș la vechea îndeletnicire mog- 
tenită și la lumea sufletească legată de aceasta. Deocamdată, problema 
este relativ ușoară. Stăpân pe pământul expropriat, statul se găseşte în 
rara şi fericita situaţie de a dispune liber asupra repartizării acestuia, 
la care cu drag se vor întoarce toți acei cari au încercat, sprijiniți pe 
palida protecţie a statului român, să-şi clădească un viitor pe alte 
temelii decât acelea ale pământului. 

Dar mai presus de nelămuritele şi primejdioasele curente sociale în 
perpectivă, fixarea urgentă a elementului intelectual se impune şi din 
capitale interese politice. Noi am uitat pe semne, că reforma agrară 
nu a confiscat pământul, ci l-a expropriat. Prin acest act de dreptate 
socială nu a survenit o schimbare de proprietari, ci numai o micșorare 
“a lotului acestora. Cei vreo trei mii de mari proprietari minoritari vor 
continua să existe şi de aci înainte, iar numărul celor români, cu toată 
exproprierea făcută, a rămas caşi înainte de război. Cine cunoaşte istoria 
Transilvaniei ştie ce rol important național a jucat această clasă, şi va 
înțelege că ea nu va sta impasibilă nici în viitor. Deşi mai redusă ca 
surse de bogății, ea se bucură de o situaţie materială cum nu au 
nici două sute de români ardeleni. Nu va trece multă vreme şi vom 
constata, că și din această parte îrontul ne este descoperit, ca în atâ- 
tea alte direcţii. In timp ce această clasă minoritară, conştientă de 
trecutul ei cași de sarcinile ce i le impune viitorul, lucrează din greu 
- la restabilirea forțelor ciuntite şi la păstrarea unei vieţi tradiţionale, 
elementul românesc corăspunzător îngroașă rândurile unui proletariat 
prematur, risipindu-și puterile în sterpe şi inutile frământări. lată motivul 
pentru care credem, că alături de milioanele. de țărani împroprie- 
tăriți şi pe lângă tendința constantă de a cuceri câmpul producției 
industriale și comerciale din acest colț de ţară, mai există şi imperioasa 
nevoie de a împroprietări cel puţin trei mii de intelectuali în vederea 
formării unei clase româneşti, care să constituie contrapunctul celei 
istorice menţionate, creiată de un regim ostil și ca să ofere un mo- 
dest locaş tradiției româneşti, dimpreună cu numeroasele ei virtuţi 
care ne-au condus, fără greș, vreme de secole. Nu tragem la îndoială 
că actuala generaţie, crescută în acest leagăn de nobile însuşiri, ar 


şti să se achite de rolul ce i s'ar atribui. 
“ P. NEMOIANU 

O clipă 


Vântul a înprăștiat frunzele în toate părțile, şi de-abia a mai 
lăsat, pe ici pe colo, câteva sdrenţe atârnând, din podoaba copacilor, 
Dar, ca o târzie și melancolică mângăiere, se așterne peste toate aurul 
palid al soarelui de toamnă târzie, — răgaz de o dup'-amiază între 
zilele frumoase trecute şi urgia posomorelii ce are să urmeze, 

Ca o rază târzie de soare de toamnă pătrunde şi în sufletul ră- 
tăcitorului solitar amintirea. 

Se coboară, iată, și soarele vieții; o clipire duioasă mai aruncă, 
— cine ştie? va fi poate cea din urmă, — şi apoi, iarnă rece și . 
tristă, — zilele tot mai scurte, ceasurile tot mai grele, — rănesc toate, 
ultimul ucide.. 

Apusul.. Şi se gândeşte la răsărit... Ce departe! Intre două, 
câte visuri spulberate, câte speranțe moarte, — câte in racarani înghețate, 
câte avâaturi încremenite | 

"Și pe toate le covârşeşte părerea de rău de ceeace putea să fie 
şi ma fost.. 

De ce m'a fost? Ştie şi el! Norocul viețelor atârnă adesea de un 
lucru aşa de mic, — de un nimic, de un cuvânt, de un gest poate.. 

Bătrânul se opreşte ; la capătul aleei o bancă îl îmbie. 

O singură trăsură mai întârzie alături. N'o ia în seamă. Gândul 
îl poartă departe, departe, spre primăvară, — spre primăvara vremii, 
spre primăvara vieții.. 

Dar de ce să simte deodată așa de turburat, aşa de neliniştit, 
ca scuturat fără de veste din visarea aceasta ?.., Doi ochi s'au fixat 
dela o vreme âsupra lui și o privire stăruitoare încetul cu încetul îi 
biruise toropeala şi-l chemase ca printr'o poruncă fără putinţa de 
împotrivire : 

— Priveşte 'ncoace |! 

Ei, ce este? O femee: o femee bătrână... Ce poate să aibă cu 
dânsul? 


429 
"O BCUCluj 


/ 

Dar ea continuă să-l privească şi în privirea aceasta se aprinde 
o ciudată duioșie... Se coboară din trăsura-i luxoasă şi acuma iaț-o, 
se apropie... = d 

— Domnul... nu mă înşel, o nu, sunt sigură... 

li spusese pe nume. 

Uimit, el o priveşte... i | 

Şi fără veste norii uitării se isipesc și din adâncul amintirii 
apare vie și palpitândă, O icoană de demult.,. 

“Da, da... Este o zi de primăvară care reînvie în toamna târzie, 
în pragul iernii... l 

Dar cum, prin ce întâmplare ea, ea îl recunoscuse, îşi adusese 
aminte de dânsul, -— ea, cu care nu schimbase nici-odată o vorbă, 
— ea, despre care era de mult încredințat că nici nu ştie de dânsul, 
că nici ma vrut să ştie vr'odată?!... 


Şi ca şi la lumina unui fulger reînvie tot visul de demult. 

Tânăr slujbaș, — băiat curățel, desghețat, vioiu, — se revede 
cu un maldăr de hârtii sub;uară urcând scările locuinţei bogate a 
ministrului său de odinioară ; era favoritul, — era acela cu care mi- 
nistrul ținea cu deosebire să lucreze, dintre toţi slujbaşii ministerului său, 

Dar ceeace făcea să palpite ca o pasăre rănită inima tânărului 
funcţionar în ceasul când trebuia să răspundă la chemarea şefului, era 
nădejdea .tremurândă de a zări undeva, după vrun geam sau într'o 
deschizătură de ușă, capul blond și râzător al domnișoarei Aglae. — 
arătarea ce dela întâia vedere îi turburase tot rostul şi toată viața. 
O ! câte închipuiri îndrăsneţe nu aprinseseră atunci în focul lor isto- 
vitor nopțile de insomnie “ale tânărului slujbaș! — Erau, firește numai 
fantazii deșarte, fără înţeles, fără umbră de nădejde d'a putea să se 
întrupeze vr'odată.. 


Dar erau așa de dulci acele fantazii, — aşa de dulci de n'aveau 
pereche decât în amăreala imensă a deșteptării, a revenirii la reali- 
tate... Să găsească mijlocul să plece în streinătate, să se întoarcă 
înarmat pentru o carieră mare, — să lupte, să triumfe, să ajungă, şi . 
apoi... 

Insă, chiar dacă planul sar fi putut împlini, trebuia timpul, mult 
timp, — şi mar fi fost oare încă şi mai crud ca el, neștiut, nebănuit, 
să fi muncit poate ani întregi din greu la temelia clădirii visate, — 
pentru ca în vremea asta un altul, pregătit, înarmat gata... O, dar 
era o nebunie chiar și numai gândul le 

Și şi-a sugrumat tânărul visele nebune în fașă.. De la o vreme 
nici domnul ministru nu-l mai chema pe dânsul cu hârtiile acasă, — 
nu şi-a putut esplica niciodată această disgrație subită; — apoi, sfa 
schimbat ministrul acela și altul și iar altul... 

Ani au trecut după ani, — monotonie abia întreruptă, când şi 
când, de planuri de viață nouă, repede lăsate în părăsire în totde- 
auna, — amânate mereu, aşa cum multe tot amânăm în viaţa asta. 
până ce sosesc cele ce nu se mai pot amâna.. | 

Şi suma sumelor: o viață mediocră, fără sguduiri de nici un fel, 

nici de durere nici de bucurie; înaintare din treaptă în treaptă, apoi 
anii de pensiune, liniştea, odihna şi — aşteptarea.., 

‘Şi în vreme ce toate acestea înviau dintro dată în amintirea bătrâ- 
nului, ele se desluşiau întocmai așa şi bătrânei din fața lui, aceleia 
care odinioară, de mult, de mult, fusese domnișoara Aglae, — iar 
acum sta înaintea lui clipind repede din ochii mici și lăcrimoşi. 

— O, înțeleg, înțeleg la ce te gândeşti zum.. Pot s'o spun 
acum nu-i aşa ? Suntem doui bătrâni... Putem să vorbim... 

Şi tot par "că s'ar fi temut de urechi şi ochi indiscreți, — bă- 
trâna privi împrejur înainte de se așeza alături, pe bancă. 

— Vezi d-ta, urmă ea la început cu o umbră de sfială, o să ţi 
se pară curios ce-ţi spun și că-ți vorbesc; dar, când te-am zărit aci 
aşa singur și trist, şi cum eram şi eu singură şi tristă, mam uitat 
lung la d-ta şi te-am recunoscut... Cum era să nu te recunosc? Ai 
fost singurul meu... capriţ, — ca să zic și eu cum zicea tata atunci... 

„A, dar nu ştii! — urmă ea încercând un ton glumeţ. — Eram 
nebună ! Voiam numai de cât pe micul slujbaş cu ochii de jăratec, 
îl voiaml Ori cât îmi spunea tata: dar unde gândeşti? un mic func- 
ționar, fără nume, fără avere ?... Nu, nu vreau să știu, — plângeam, . 
— d-ta poţi să-i faci şi nume, e tânăr, e frumos, îmi place, îl vreau |... 
Ce tragedie, dumnezeule !... 

Bătrâna zimbi trist. 

— Urmarea a fost că de a doua zi după acestea nam mai văzut 
pe micul slujbsş cu ochii de jăratec... Săptămâni, luni întregi dispe- 
rarea mea a fost fără margini; am făcut jurământ să mă călugăresc; 
— în zadar! Mă loveam de o inimă de piatră.. 

„O clipă, m'am gândit să-ţi scriu, să-ți dau o întâlnire, — fă- 
ceam "Planuri de fugă; — mă gândeam apoi să te îndemn să-ţi faci 
singur o Carieră şi să. ți jur că te voi aştepta, or-cât... Dar iar îmi 
ziceam : cum să fac eu un asemenea pas ?... Şi aşteptam iar; ce? Nu 
ştiu; ceva însă ce ştiu că n'a sosit... 


„Apoi m'am resemnat; n'am uitat, — m'am resemnat, — poate 
şi de aceea că nu venise ceea ce așteptasem... 

„Mam măritat, — m'am despărțit.. Ce să-ți spun? Viaja mea a 
cunoşti poate, — ca un indiferent fireşte, — indiferentă a ajuns, la 
arma urmelor, să-mi fie chiar şi mie! 

„Dar, îmi zic, — îmi zicean adiniaori, când mă uitam aşa la 
d-ta: — cine şte? dacă odinioară, aş fi zis o vorbă, dacă ai fi zis-o 


d-ta... Cine ştie? poate toate s'ar fi petrecut alt-fel în viața noastră... 
Poate... poate am fi fost fericiți., 

Bătrâna avea lacrămi în ochi și în glas. Dar, ca şi când sfar fi 
trezit deodaiă, ruşinată, din înduioşarea ce o coprinsese se ridică iar, 
— şi pe când bătrânul încerca să îngâne ceva, luându-i mâna şi 
căutând apoi s'o ducă la buze: 

— Nu, nu, — zise, lasă, lasă, adio.. 

făra se mai uita îndărăt, se întoarse încet, la trăsură. 

e lăsa, deodată cu amurgul, o ceaţă deasă, — şi bătrânul tot 
sta încă nemișcat în acelaș Joc. 

„Poate. . poate.. am fi fost-fericiţi“ ... vorbele continuau ari 
pluti în minte, ca ceva vag si nespus de duios şi desnădăjduitor în 
acelaș timp... 

Poate, — poate totul ar fi fost altfel în viață, și totul atârna, 
iarăşi poate numai de o vorbă, numai de un gest... 

O clipă, două vieţi erau la o răspăntie o clipă, și ar fi luat 
împreună un drum; cine ştie care, cine știe cum ar fi fost acel 
drum ? 

Cine ştie? 

Aşa, au mers fiecare în altă parte, fiecare pe alte căi, și iată şi 
capătul acestora... 

Ei ş? Capătul celuilalt drum nu era să răspundă oare tot aci? 
Oricâtă fericire ar fi fost pe drumul celalalt astăzi mar fi ea oare 
tot aşa de stinsă ca şi când near fi fost? 

Și oare nu e chiar mai bine că n'a fost? Oare nu este mai multă 
jale şi durere în părerea de rău după ce a fost şi nu mai este şi nu 
mai poate îi, decât după ceea ce pifea să fie, dat n'a îost?.. 

Bătrânul se ridică încet şi paşii i se perdură șovăitori în noaptea 
rece şi mută. Să 

ION GORUN 

Biserica unită şi partidul naţional 


Dela Blaj pornesc mereu comunicate în care ni-se spune, că 
„Niciodată Mitropolitul bisericei române unite, ori vre-un alt arhiereu 
al acestei biserici n'a dat şi nu va da nici în viitor vreun ordin, prin 
care să se amestece în coniuita politică a preoțimei“. Recunoaştem, 
că aceste comunicate, în această formă, spun adevărul. Scriitorul 
acestor rânduri a avut prilejul să constate, în primăvara acestui an, 
că |. P. S. Mitropolitul Blajului desaprobă de câteori poate, prin viu 
grai, toate acele acţiuni interesate, cari vor să facă din biserica unită 
o sucursală a partidului naţional. Le desaprobăm şi noi, fiind 
convinși că ele sunt păgubitoare acelei biserici. De nenumărateori 
ne-am ridicat cuvântul împotriva lor, şi ni-l ridicăm şi acum, în spe- 
ranța, că măcar în ceasul al unsprezecelea cei competenți îşi vor trage 
seama şi vor pune capăt unor stări de lucruri supărătuare chiar pentru 
o bună parte a românilor uniți, între cari şi foarte mulți preoți. 
Nu amintim atitudinea faţiş părtinitoare pentru partidul naţional 
a celor mai mulți dintre cei puși în fruntea bisericei unite. Recunoaştem, 
pentru ori-cine, dreptul de-a aparține individual ori-cărui partid po- 
o lític al țării. Credem însă, că în cadrele acestui drept individual nu 
intră atitudinea Unirii d.n Blaj, şi descinderea canonicilor la alegerile 
parțiale în ceata de agenți electorali ai partidului național. E drept 
că Unirza susține sus şi tare, că ea „nu e foaia Mitropolitului“ şi că 
politica pe care o face „nu angajzază autoritatea bisericească“. Dar, 
tot astfel poate să susțină și Viitorul bună-oră, că nu e organul gu- 
vernului, fără să se teamă că se va putea dovedi, cu probe scrise, 
contrariul. Dacă nu ne înşelăm, Viitorul a şi susținut odată așa ceva. 
Admitem, că L P. S. Sa Mitropolitul din Blaj e numai un simplu 
cititor al Unirii. Da ce nu Sau luat atunci măsurile cuvenite, ca să 
se înlăture chiar şi aparențele de foaie oficială ? Unirea e o foaie 
„bisericească politică“, aşa îşi zice, din cuvânt în cuvânt. Oare însuşi 
faptul, că o foaie de acest fel, care apare la Blaj, apără interesele 
partidului național, combătând pe toate celelalte partide, nu însemnează 
nimic? Parohiilor unite le este „îngăduit“ să aboneze Unirea din . 
averea bisericei, și dovadă sunt „rațiunile“ din fiecare an ale paro- 

h'ilor, că cel puţin trei din patru părți ale “abonamentelor Unirii se 
plătesc în acest chip, din bani publici, de-odată cu scriscarea prin 
care se mandatează salariile, prin aceeaş „administraţie centrală ca- 
pitulară“ se trimite şi conspectul restanţelor de abonament la Unire 
pe care protopopii îl scad din salarul preoţilor, rămânând apoi ca 
preoţii să şi-l încaseze dela parohie, întrucât abonamentul se plăteşte 
din casa bisericei. O foaie *bisericească-politică“, apărând la Blaj şi 
susținându-se în acest fel, după toate principiile echităţii mar trebui 
să urmeze decât o politică în afară de partide. 

In ce privește partidul poporului, din cele publicate până acum 
în Unirea, noi avem foarte multe încrestate la răboj. Amintim numai 
în treacăt, că atunci, când cu prilejul ultimului sinod arhidiecezan 
dela Blaj, în unele chestii preoții uniţi aparținând partidului popo- 
rului au avut o atitudinie contrară celorlalți preoţi Unirea a înregistrat 
acest moment- ca pe-o atitudine a unor „emisari ai stupidei politici de 
unificare“. Cu prilejul alegerilor generale din 1920 Unirea a prezentat 
aparținerea la partidul naţional ca pe o datorie a oricărui român unit 
cinstit. La alegerile din 1922 în articolul „Singura atitudine“ Unirea 
a cerut preoțimei să sprijinească numai partidul național, căci acesta 
ar fi interesul bisericei unite. Cu prilejul tratativelor de fuziune între: 
partide s'au spus nenumărate grațiozități la adresa. dlui Octavian: 
_ Goga, cu toate că „factorii competenţi din Blaj“ ar trebui să ştie că 

d. Goga nu merită un astfel de tratament. Și câte altele. 


Cum stăm cu defilarea canonicilor la alegerile parţiale? La aceste: 
alegeri acești înalți prelați se duc ca persoane particulare ori ca parla- 
mentari, e adevărat. Dar să nu se uite, că un canonic e membru al 
Consistorului arhiepiscopesc, chiar şi în timpul când e parlamentar. 
Ca atare el e superiorul eclesiastic al preoţilor, şi încă, atotputernic: 
Un preot e în aceeaş dependență faţă de un canonic, ca și un prefect 
față de ministru, ca şi un notar față de primpretor, ori un primpretor 
față de suprefect. Cam atâţia preoţi nu vor implini „dorinţa“ cutărui ca- 
nonic, câți notari nu vor împlini „dorinţa“ suprefectului, ori a prefectului.. 

In fața alegătorilor uniţi, canonicii sunt prezenţi ca „veniţi tocmai 
acum -dela Mitropolie*). 

Judece acum ori cine: nu sunt toate acestea adevărate dovezi: 
ale unei atitudini oficiale a bisericei unite pe lângă partidul naţional ? 
Nu sunt acomodate să desmintă toate comunicatele oficiale cé se 
dau? Preoţii uniţi, aparţinând partidului poporului au fost direct: 


*) Să nu se uite, că în timpul regimului maghiar canonicii nu se amestecau: 
în alegeri. Cel mai însufleţit naționalist al acelor vremi a fost regretatul canonic 
dr. Augustin Bunea, dar din interese superioare n'a luat parte la campania electo-- 
rală din cercul Vinţului. Cu pri:ejiul alegerii de deputat dela Lugoj, canonicii din 
acelaş oraş au stat gata să meargă la vot numai în caz de extremă necesitate. 
O delegaţie de canonici diù Blaj şi celelalte centre episcopeşti s'a prezentat mi- 
nistrului de C-lte din Budapesta sub conducerea lui Siegescu, cu toate că în acele 
vremi în Parlamentul ungar se găsiau vre-o 15 deputaţi români naționaliști. O: 
atitudine politică fățişă a canonicilor a fost socotită în tot timpul regimului ma=- 
ghiar ca o imposibilitate. 

apostrofați din partea cercurilor blăjene, spunându-li-se, că aparține 
partidului poporului e incompatibil cu calitatea de preot unit. 

Cele de mai sus le-am spus de nenumărate-ori, cu graiu viu, 
celor competenţi. Ca preot român unit, cred, că superioritatea bise- 
ricească nu poate să desavueze atitudinea politică a preoților cari 
nu aparţin partidului național și a unei însemnate părți a credincio- 
şilor. Constat cu multă satisfacție sufletească faptul, că: se găsesc 
chiar şi în cercurile clericale, oameni cari desavuiază de pildă ames- 
tecul canonicilor: în alegeri. Rândurile de față le-am scris cu adâncă 
durere în suflet, dar condus de simțământul iubirii de biserică, în- 
grijorat de viitorul ei, și de dorința, ca toţi preoții şi credincioşii 
bisericei unite să vadă în superioritatea bisericească o corporaţiune 
de fruntaşi ai bisericei, nu ai partidului naţional. lar la aceasta se va 
ajunge numai printr'o radicală şi grabnică schimbare 2 dureroaselor 
stări de lucruri, descrise mai sus. J 

\ TEODOR LAZAR 

“Pentru unificarea sufletească 


— Ura îşi prezintă documentele — 


Acum câteva luni, în paginile acestei reviste, di Gh. Bogdan- 
Duică a dat la iveală dușmănoasa circulară secretă a partidului na- ` 
țional, care şi-a câştigat de aturci o tristă celebritate. Se proclama 
acolo, la urechea tuturor partizanilor, lupta pe „viaţă şi pe moarte“ dintre 
Ardeal și vechiul Regat, şi se arunca, pe subt ascuns, săgeți otrăvite 
împotriva „elementului țigănos“ de dincolo de Predeal. Surprinşi în 
gândul lor cel mai ascuns, tovarăşii de nădejdi şi de suferințe ai dlui 
Iuliu Maniu s'au apărat cu o stângace înverșunare, trecând fără re- 
muşcări, asupra unui mort, răspunderea unui act, care pornise dela. 
conducerea partidului. Dar masca hipocriziei căzuse încă de atunci. In 
laboratoriul politic al pătimaşilor provinciali se făcuse lumină. Orice 
nouă descoperire în domeniul acestei regretabile stări sufleteşti nu 
mai avea decât valoarea unei confirmări. 

In acest înțeles ne vom opri din nou, și de data aceasta, în faţa 
unui asemerca document, menit să desvăluiască o mentalitate bolnavă, 
împotriva căreia n'am încetat să ne răsboim nicio clipă. Adversarii 
noştri au grije, pe semne, să arate ei înşi-și, din când îu când, cât 
de legitimă e stăruința aceasta de a stârpi repede orice încercare de 
compromitere a unității noastre sufleteşti. Mărturisirea de mai jos 
aparține, di:pă cum se va vedea, unei persoane izolate. Am putea, 
prin urmare, să trecem cu tăvălugul dispreţului, turtind cum se cuvine, 
cleioasa sa proză injurioasă. Autorul, însă, care e membru, de frunte 
al partidului naţional și advocat cunoscut în Cluj, nu sa mulțumit 
să-și răspândească părerile în cercul strâmt al familiei sau al to- 
varăşilor săi politici. Insultele nesăbuite şi le-a plasat într'un act au- 

tentic, prezintat unei instanțe superioare judecătoreşti, cu toate forma- 
lităţile de rigoare îndeplinite înaintea notarului public. 

Dar, să reproducem mai curând teoriile de circumstanță ale nă- 
bădăiosului mâncător de regățeni. lată-le: 


„Regatul vechiu este dela 1721 sub domnia nemiloasă a hospo- 
darilor recrutaţi dintre negustorii greci ai Fanarului bizantin şi aduși 
și puşi în scaun de Domnitor, în scaunul Munteniei şi Moldovei, cu 
şi prin puterea turcească. Hospodarii aceștia au adus cu sine toate . 
porodiţele lor pentru a-i face domni, și 80,000 ţigani de a-se servi de: 
ei, ca de sclavi. f 

Ajungând în scaunul domnesc, au strivit cu ajutorul armatei 
turceşti prin țepe, prin furci, prin bardă etc. toată boierimea și pătura 
suprapusă a populației româneşti băştinaşe contiscându-le toată averea 
și dând-o porodițelor aduse cu sine. N'au lăsat, pentrucă mau avut timp 
a-i strivii pe toţi, decât în Moldova 10 şi în Muntenia 20 de familii, 
cari cu încetul s'au amestecat între veniturile Fanarului. Au descompus 
armata, au nimicit simţul de naţionalitate, simţul eroismului înălţat la 
culme sub Mihai Viteazul şi Ştefan cel Mare şiau nimicit prin aceasta 
iubirea de neam și de patrie, şi simțul de datorință de a apăra glia 
strămoșească. Au nimicit prin ticăloşiile de neînchipuit și de neînțeles: 
Şi calitățile nobile ale poporului românesc ba și simțul de dreptate. 
L-au făcut sclav şi dobitoc“. 


Am vrea să ştim, fireşte, ce va avea de zis d. lorga, care e acum 
un devotat membru al partidului naţional, în fața acestor năzbâtii. 
istorice, pe cari le iscăleşte întrun act public, unul dintre cei mai 
apropiați colaboratori politici ai săi? Va ţine seama fecundul dramaturg, 
că aceste opinii fac parte din familia fostului preşedinte al Consiliului 
dirigent? Căci trebuie s'o - spunem, rândurile de mai sus sunt fructul 
cugetărei diui lon .Erdelyi, văr dulce al dlui Iuliu Maniu și fost trimis 
plenipotenţiar al Consiliului dirigent la Budapesta, unul din puţinii 
fericiți muritori în măsură să cunoască simțămintele cele mai intime: 
ale şefului și rudei sale. ` 
Prin d. dr. lon Erdélyi vorbeşte, deci, vărul luliu Maniu. 


„Şi astăzi? 

Situaţia este tot aceea | Urmaşii Fanarioţilor acestora, greci altoiţi 
în ţigani şi ţigani altoiţi în greci, — căci ţiganii făceau serviciile in- 
terne şi toate mai cu seamă cât timp ciocoii făceau „voyage“ spre 
Europa, — așa dară grecii şi în mare parte bastarzii de-ai cortură- 
reselor şi corturarilor cu foarte puţină excepţie alcătuesc și astăzi pă- 
tura suprapusă a nădrăgarilor din Regat! Ei deţin puterea economică 
şi politică a Regatului și astăzi şi țin laolaltă mortiş între toate îm- 
prejurările | Așa îi” îndeamnă subconșştientul. 

"Creşterea aproape până la unire a mers pe aceleași făgaşuri, 
căci este în mâna acestor urmași. Dovadă putreziciunea morală, co- 
rupțiunea nemărginită în care ne zbatem și astăzi, când deja am 

-ajuns acolo ca imoralitatea a devenit moral, şi a pătruns până la 
- măduvă, a cuprins şi sferele sub-onștientului ! Există o singură treime 
pentru, ei, amorul animalic, banul şi foalele pline!“ 


Partidul naţional, fuzionat de curând cu toate rămăşiţele conser- 
“vatoare din vechiul Regat, va Căuta probabil să se scuture de respon- 
“sabilitatea morală a acestor insulte sângeroase, aruncate mai cu seamă 
nouilor săi tovarăşi dela București. Va urma, fără îndoială, o mică 
scenă de menaj. O scurtă ceartă în familie. Apoi, fiecare va acorda 
cu reciprocitate, iertarea sa. 


Această lature picantă, pe noi nu ne mai interesează. Noi reținem 
numai dovada autentică a unei buclucaşe isbucniri veninoase, culeasă 
-din dosarul unei afaceri judecătoreşti, înregistrând nobila contribuţie 
a dlui dr. lon Erde'yi, dulcele văr al dlui „uliu Maniu, la nivelarea 
„asperităților dintre două provincii. 

Cu asemenea campioni, unificarea sufletească înaintează în ritmul 
<unor paşi de uriaș. 

MOISE NICOARĂ 

Opera română 


— Problema conducerei — 


Intr'un alt articol am arătat, că funcțiunea de director de Operă 
e o profesiune nouă în ţara. noastră, și astfel privind lucrurile, din 
punctul de vedere al tehnicei speciale — directorii noştri de Operă: 
sunt diletanţi, cu însușiri onorabile fâră îndoială, dar diletanţi. 

Mijloacele experimentale le stau cu prisosință la dispoziţie, şi, 
fără prea mari eforturi, mai curând sau mai târziu, de pe fotoliile- 
pe cari le ocupă azi cu oarecare stângăcie artistică sau administrativă, . 
vor ajunge să conducă cu abilitatea necesară pitoresca masă de 
oameni, sunete şi culori. 

Până la un punct, nu este rău ca actualii directori, oricum se 
vor fi produs până acum, să fie lăsaţi la posturile lor. De ce să des- 
Chidem cale zadarnică altor neof.ți, pentru a se forma noui începători, 
în paguba perfecțiunii celor dintâi? Dacă directorii actuali dovedesc 
lipsuri de ordin tehnic, un bun subsol orchestral și o generoasă vitrină 
de cântăreți salvează în chip satisfăcător absența directorială. lar 
dacă lipsurile sunt de ordin administrativ, ministerul Artelor stă la 
dispoziţia bugetelor ruinate, spre a le repara cu urgență şi capacitate 
de cârpaci renumit. l 

Directorii noştri de Operă n'au pentru ce să se clintească depe 
fotoliile lor; să iscălească deci mai. departe hârtiile oficiale, între o 
apăsare de deget pe soneria electrică şi un antipatic trilaj de telefon. - 


%* 
% * 


Când s'a socotit necesar, ca mişcarea noastră muzicală să se 
împodobească şi cu instituţii de Operă permanentă, din ce cauză nu 
putem preciza; nici-un sistem de orientare nu a stat la îndemâna 
directorilor. S'a procedat în pripă la angajamente de tot soiul, fără 
a se ţine seamă totdeauna de trebuințele unui perfect ansamblu, iar 
angajamentele s'au etectuat de vre-un interpus ocazional sau un solgă- 

Þbirău oarecare. Este de reţinut, între altele, că un fost subcomisar în 
poliţia Capitalei a avut cândva însărcinarea să facă recrutări de personal 
artistic în Italia. Acte de felul acesta s'au mai petrecut câteva, iar 
efectul lor este si de ghicit. numai ca să se aplice şi aci lozinca: 
„rin noi înşi-ne“, orcine ar fi fost acei „noi“, ipistați sau mai ştim 
noi ce altceva. 


* 
x ko 


Dacă exemplul sar fi luat din italia, învăţătura de acolo ne-ar 
fi putut da un folos real. 

Directorul de Operă, âtolo, este un „factotum“ cu puteri discre- 
ționare. Nimic nu se mişcă, în feerica armonie scenică, fără ordinul 
b: ghetei lui, magică prin marea ei autoritate. Căci pri: directorul de 
Operă, nu se înţelege în Italia un funcţionar îndoit asupra actelor de` 
rezolvat, pentru buna repartiție a fondurilor. Directorul de Operă este 
şeful de orhestră, este muzicantul consumat, sub toate raporturile, în 
fața căruia capetele cele mai pătrate ale celebrităților lirice „en vogue“ 
se pleacă toate fără șovăire. Acesta este directorul "de Operă 
în patria lui Verdi și Rossini: o autoritate artistică de mare suprafaţă, 
autoritate recunoscută de toate oficiile de critică ale căror sentinţe 
sunt jurisprudențe în materie de artă. 

Să nu se creadă, că ar fi vorba de șeful de orhestră pe care-l 
urmărim noi, mai totdeauna cu ochi profani, văzându-l cum îşi îndoaie 
grumazul pe partitură sau desenează cu braţele f guri cabalistice în 
aer. Veritabilul şef de orhestră nici nu trebue privit în iluminata seară 
de spectacol. Din unitatea seratică a armoniei, realizată din sunete, 
plastică uman:, culori și lumină, să ne imaginăm câtă pricepere și trudă 
de laborator sau frământat în lungile zile de preparaţie metodică, pen- 
tru ducerea la îndeplinire a unui crez artistic, care dacă a fost con- 
ceput de autorul compoziţiei de operă muzicală, el trebue adâncit în 
toate amănuntele şi întrupat riguros de către competenţa. șefului de 
-orhestră. 

De altfel, în Italia nici nu se prea auda de existența reală a 
directorilor de Operă. Activitatea lor este biurocratică și anonimă, or 
“care ar fi regula în care ştiu să păstreze scriptele instituţiei. Activi- 
tatea lor este aceea a unor excelenți contabili. 

Dacá am fi imitat pe italieni, demnitatea de director al Operei 
române mwar mai fi fost prilejul nenumăratelor neplăceri estetice la 
cari asistăm, fără nădejdea unei îndreptări, și am fi încredințat şefului 
de orhestră răspunderea integrală. Evident, ţinând seamă ca el să co- 
respundă în totul acestei pe cât de ademenitoare, pe atât de ingrate 
demnități muzicale. 


* 
E IE 


lo Franța şi Germania atribuțiunile șefului de orhestră sunt mult 
mai reduse. In aceste două mari focare de cultură muzicală, directorii 
de Operă îşi au existența lor binedeterminată. Recrutați din rândurile 

intelectualilor desăvârşiți, profunzi înțelegători zi jainelor artei muzicale, 
ei sunt, în adevăr, sufietul estetic al înjghebărilor de Operă şi au 
cuvânt decisiv în conducerea lor. 

Inconjuraţi de un întreg aparat de specialişti, unitatea artistică. 
a interpretării se rezolvă prin acțiunea just proporționată a colabora- 
torilor. După pregătiri parțiale suficiente, directorul își spune cuvântul 
în ultimul moment, atunci când totul se centralizează, la repetițiile de 
scenă, cari trebue să pregătească succesul final: premiera. 

Sef de orhestră, regizor, maestru de balet, șef de cor, etc.. 
îşi de pun produsul străduințelor lor în fața privirii privilegiate a 
estetului covârşit de erudiție şi experiență: directorul de Operă. 


* 
- * * 


Cu greu sar fi găsit la noi o atât de superioară autoritate, dacă: 
în intențiunea noastră de a creia instituțiuni permanente de Operă 
muzicală, ne-am fi îndrumat din Franța şi Germania. 

Poate, ar fi fost muit mai lesnicios; să ne apropiem învățătura. 
de conducere a Operii dela italieni. Directorul, cantitate neglijabilă, 
sărguitor biurocrat anonim, sar-fi putut găsi fără piedici prea multe.. 
Ar fi putut să se declare fără nici-o remuşzare, post politic chiar. 
Nici-o pagubă. 

Sar îi înţeles, însă, că trebue totuș, pentru fericita destegare 
a treburilor, o mână de conducere, temeinic autoritară. 

Bunăvoinţă, foarte puţină bunăvoință şi problema conducerii 
instituțiilor de Operă sar lămuri. Atributele sar împărţi cu socoteală 
chiar între persoanele deja existente în actualele catastive, cu puține,. 
foarte puţine adăogiri streine, ceeace ar picura ca o infuziune salva- 
toare în sângele timpuriu turburat al Operii noastre naționale. 

Dar, dacă ne îndărătnicim să rămânem subt forma de conducere- 
de azi, ar fi timpul să se dea la iveală: c:re este programul de activi- 
tate al conducătorilor noştrii de Operă, programul care poate să mo- 
tiveze milioane'e acordate de ministerul Artelor ca subvenție, cu scopul 
de a se ajuta ridicarea nivelului muzical al populaţiei româneşti. 


MIHAIL MUNTEANU 

GAZETA RIMATĂ 


„Isus 


Teatrul Naţional din Bucureşti va re- 
. prezenta, în Săptămâna patimilor, tra- 
E gedia în cinci acte „Isus“ de dl N. lorga 


„RAMPA" 
- ziar teatral 


Zadarnic s'a născut Messia, pentru a noastră mântuire; 
Zadarnic s'a suit pe cruce, murind cu brațele spre cer; 
Zadarnic s'a topit în chinuri şi-a sângerat în umilire, — 
El n'a putut zdrobi păcatul din lutul nostru efemer... 


Batjocorindu-i suferința, îl judecară Fariseii, 

— Osânda i-o rostise Iuda, din ceasul când l-a sărutat, — 
Ca niște păsări speriate se risipiră 'nvățăceii. . 

Pilat tăcu, spălându-şi mâna, dar mâna-i nu s'a curățat! 


Și Fiul Omului, iertându-i, cu ochii îmbătaţi de soare, 

Bătut în cuie pe Golgata fù răstignit între tâlhari... 

Credea atunci Mântui orul, că pentru lumea'ntreagă moare ; 
- Dar astăzi patimile noastre sunt tot mai multe, şi mai mari. 

De-atuncea, douăzeci de veacuri la poarta timpului bătură 
Și omenirea, de blestemul greşalei nu se mântui... 

In bietu-i suflet Jierb şi astăzi, deavalima, dragoste şi ură... 
Nu s'a sfârpit sămânța Iudei! Şi tot mai scriem tragedii ! 


E iarăş putred de păcate acest pământ care ne naște, 

Saud din nou, în largul lumei, insulte şi scrâșniri de dinți; 
Aceeaș tristă moștenire, cu duhul ei spurcat ne paşte, 

Căci se mai vând și astăzi inimi pe preț de treizeci de arginți. . . 


Deci buni creştini din fara asta, ce ṣo *ntâmpla să nu vă mire, . 
Căci dacă 'n noaptea care vine va răsuna mai tare orga, 
“ Aceasta 'nseamnă că Messia, pentru a noastră mântuire, 
Va pătimi a doua oară... în drama domnului N. lorga ! 


ISAIA GOLAN | 
redactor pe rotile la ziarul „Vorba“ + 
al marelui apostol Nicolae, 





443 


© BCUCIuj 





INSEMNĂRI 


| 


Boala Regelui. — Sunt foarte pu- 
“ține prilejuri, în care locul comun și 
banalitatea capătă preţ. 

Boala Regelui a fost, nădăjduim că 
-O putem spune, unul din acestea. Din 
cea dintâi zi, care a adus febra în 
sângele celui dintâi cetăţean al ţării, 
îngrijorarea s'a așternut pe toate frun- 
“ţile, și toate preocupările gălăgioase 
au lunecat în umbră, făcând loc unei 
calde tăceri de nădejde şi aşteptare. 

Cu acest prilej, întreaga presă a sub- 
liniat cu litere aldine, şi aproape cu o 
uniformitate de clişeu, obşteasca grije. 
"Dar banalitatea și locul comun, acolo 
încadrate, aveau valoarea rară a unei 
„absolute sincerităţi. 

Această sinceritate a trepidat ca 
un curent electric în toate sufletele, 
fiindcă o anonimă intuiție le-a tn- 
suflețit gândul: Regeie, poate mai 
mult ca oricând, reprezintă pentru noi, 
afară din clasicul simbol al rânduirei 
monarhice, unicul centru de greutate 
care susține subtilul echilibru al aşe- 
zării noastre. 

Această obscură matematică a sen- 
timentelor populare creează întotdea- 
una cele mai limpezi formule de 
adevăr. 


Oameni vechi în casă nouă. — Ar 
fi greu să precizăm, pe nepregătite, 
câte cluburi are acum partidul naţio- 
nai la Bucureşti. N'avem la îndemână 
nici măcar o călăuză a Capitalei... 
Știm, că a existat cândva un club al 
dlui Iuliu Maniu, la „Majestic“, de- 
asupra teatrului de varietăţi cu acelaş 
nume, pe care cu atâta cucernică re- 
gularitate îl frecventează popa Man. 
Mai era, apoi, un altul în piața Tea- 
trului, la umbra căruia se: adăposteau 
în zile de răstrişte, foştii tachiști. In- 
sfârşit, sa mai pomenit parcă și 
despre existența unui club naționalist- 
democrat, pe undeva prin strada Bre- 
zOianu, de unde a pornit întro bună 
zi d. C. Argetoianu cu vicieimul fu- 
ziunei. 

Se vede însă, că tot nu erau de 
ajuns... Duminica trecută, d. N. Iorga a 

vaai inaugurat unul, lângă Palatul Re- 
gal, ca să fie, pentru orice eventuali- 
tate, pe aproape. Inaugurările se fac, 
se înţelege, cu discursuri Prin urmare, 
eminentul istoric a ţinut să aşeze, 
alături de piatra fundamentală a 
proaspătului cămin, și principiile că- 
luzitoare ale menajului pe care îl va 
adăposti. 

D. N. Iorga a vorbit despre oameni 
vechi în casă nouă, 

Fostul colaborator al Epocei, adu- 
cându-și aminte că a trecut acum 
douăzeci de ani prin partidul conser- 
vator, — cum a mai trecut de-atunci 
şi prin altele, — a făcut un însufleţit 
elogiu „boerimei“ de ieri şi de azi, a 
declarat fără înconjur că-i „place“ 
numele diui Cantacuzino, care vine 
dintro lungă „'radiţi=“ respectabilă, şi 
s'a pronunţat, cu v olentă, împotriva 
„parvenitismului“ claselor producă- 
toare. Era o vreme, când d. N. Iorga 
vorbea cu totu! altfel, Prezida, pe a- 
tunci, gălăgioasa Cameră din 1919, 
plină de oameni noui, pe cari îi ocro- 
tea cu căldură la sânul său. Deci, 
„boerimea“ era ţintuită la stâlpul in- 
famiei, numele dlui Cantacuzino nu 
„plăcea“ de loc, iar „parvenitismul“ 
era o furmidibilă forță socială ;... 

Dacă ar fi să cântărim numai ideile, 
fără să judecăm şi pe oameni, am zice 
că d. N. lorga a fost ieri democrat, 
iar astăzi e conservator. Dar lucrurile 
sau petrecut altfel. latre doctrina de 
ieri şi cea de astăzi stă pumnul dlui 
C. Argetoianu ... 


Câteva rectificări. -~ In al şaselea 
număr din rivista România întregită, 
organ. asociațiunei „Acţiunea Româ- 
nească“, d. Valeriu Pop, advocat în 
Cluj, iscăleşte un articol alarmant în 
jurul alegerei dela Reghin. Dacă ar fi 
să-l credem pe cuvânt, această alegere, 
la care a participat şi un procent 
oarecare de cetățeni maghiari, însem- 


nează o „înfrângere“ a demnităţei na- 
ționale în fața minoritarilor. O tenta- 
tivă de „înmormântare“ a ideei naţionale. 
In îndoita dumisale calitate de an- 
tisemit convins şi de redactor al unei 
publicaţii antisemite, — ceeace, câte- 
odată nu e acelaş lucru, — d. Valeriu 
Pop ne înfăţişează acest tablou lu- 
gubru, şi ridică asupra noasi.ă această 
fanatică anatemă, pentru simpiul mo- 
tiv, că o parte dia alegătorii unguri 
şi au permis să voteze la Reghin, cu 
d. Octavian Goga. Atât a fost dea- 
juns, pentruca intransigentul paznic 
al patriotismului integral să-şi retragă 
brusc încreuerea pe care o pusese în 
„îndrumătorul inspirat“ al „sufletului 
neaoş românesc“, Căci, după părerea 
clui Valeriu Pop, prestigiul statului 
român ar pretinde, ca „în circumscrip- 
tiile cu o majoritate mică sau numai 
relativă a voturilor româneşti“ să nu 
existe „luptă fratricidă“, ci numai „un 
front unic solidar al intereselor na- 
tionale româneşti“. Sau, dacă pricepem 
bine, in faţa candidaturei iormidabile 
a dlui Voicu Niţescu, .apostolui ne- 
amuiui, d. Octavian Goga, un. modest 
advocat din Brașov,trebuia să închine 
steagul pretențiilor sale exagerate, ca 
să salveze, în folosul ilustrului său 
concurent, „îroatul unic“ de care vor- 
beşte colaboratorul României întregile. 
Ia loc să facă acest gest de renunțare, 
d. Octavian Goga a îndrăsait să por- 
nească la „luptă fratricidă“. D. Va- 
leriu Pop nu-i iartă această crimă. Să 
vedem dacă mai există vreo scăpare... 
Mai întâi, d Valeriu Pop săvârşeşte 
câteva erori. Le vom rectifica, Apoi, 
dă priiej la câteva nedumeriri. Vom 
încerca să le limpezim, Insfârşit, lan- 
sează o teorie greșită. O von pune, 
cu delicateţea cuvenită, la punct... 
Să inzepem cu erorile. Nu e ade- 
vărat că Reghinul e o circumscripție 
electorală cu o „majoritate relativă“ 
a voturilor româneşti. După cum nu e 

adevărat că d. Voicu Niţescu e „cre- 
atorul“ legiunilor româneşti din Si- 
beria. In circumscripția Reghinului, 
dintr'un total de 12000 alegători, nu- 
mai 2300 sunt maghiari, şi numai 1200 
sunt saşi. Restul de 8500 sunt români. 
Deci, o mare, nu o neînsemnată mis 
joritate. . 

Tot aşa de eronat e d. Valeriu 
Pop când afirmă ` că d. Octavian 
Goga ar fi întrunit şi voturile „evreo- 
săsești“. 

Dar aci intervine nedumerirea. Saşii şi 
evreii din circumscripția Reghinului au 
votat în bloc pentru partiaul naţionab 
cași mare parte, mai mult de jumătate, 
din alegătorii unguri. In priv nța acea- 
sta nu mai încape ni:io îndoială, fap- 
tul a fost dovedit cu rezultatele par- 
țiale dela diferitele secțiuni de votare. 
In virtutea cărui special daltonism 
doztrinar, d. Valeriu Pop nu vada, deci, 

„decât voturile minoritare care au mers 
spre d. Octavian Goga, şi numai pe 
acestea le socoteşte compromițătoare ? 
D. Valeriu Pop nu cunoaște angaja- 
mentele partidului național față de 
minorităţi ? 

Să răspundem tot noi. Fruntașul 
„Acţiunei Românești“ ştie despre hotă- 
rârile dela Alba-lulia, care garantează 
„autonomii naţionale pentru mindri- 

- tari“, dar crede, că acestea constituiesc 
un „angajament unilateral“, pe care 
partidul naţional are latitudinea de a 
nu-l respecta; pecând „pactul dela 
Ciucea“, ~- acest misterios contract 
al cărul cuprins nimeni nu-l cunoaște ! 
— „are caracterul unei convenţiuni“, 
şi convenţiunile trebuiesc resrectate. 
Ciudată morală politică afişează cu 
această ocazie, simpaticu! nostru pa- 
triot! După părerea dumisale, e prefe- 
rabil să faci minorităților făgăduieli 
pe cari niciun guvern cu conștiință ro- 
mânească nu le poate înfăptui, decât 
să le aduci la o recunoaștere a uni- 
tății statului român, pe baza unui pro- 


gram de realizări posibile, respectate- 
cu o reciprocă loialitate. 

Pe panta aceasta, 2 minciunei goale,. 
noi nu putem aluneca. Problema mi- 
noritară nu se poate rezolva, nici cu 
exagerate promisiuni înșelătoare, aici: 
cu ostilitatea integrală a intoleranţei. 
Drumul ce! drept, ca deobicei, e pela 
mijloc. Căci întărirea ideei naționale 
în sânul naţiunei române mare ntvoie 
nici de mijloacele pe cari le folosea 
altă dată contele Tisza împotriva noa- 
stră, nici de acele pe cari vrea să le 
întrebuințeze d. Iuliu Maniu, ca să pă- 
călească pe toată lumea. 


D., Csics6 şi suiragiul universal. 
Până mai ieri, alaltăieri, partidul cu 
firmă istorică al dlui Iuliu Maniu se 
înfățișa ca un apărător până la ultima 
p cătură de sânge ul celor mai înaiatate 
revendicări politice pe seama mulți- 
mei. Cu deosebire grozavii electori 
dela Gherla şi din Şcheiu nutreau œ 
simpatie aproape bo:năvicioasă pentru: 
binefacerile votului obştesc. Plimbându- 
şi reputata sa trupă electorală pela 
toate alegerile, generale sau parțiale, 
partidul naţional părea să fie cel mai 
învierşunat profitor al generoasei re- 
forme, care permite părintelui Man din 
Gheria să hotărească, în Parlament, 
asupra desti-elor României întregite. 
Pasiunea pentru sufragiu! universal, la 
aceşti matadori ai democraţiei, mergea 
atât de departe, încât di Iuliu Maniu, 
în calitatea sa de eminent holtei politic, 
se declarase gata să facă alegători şi 
din femei... 

lată, însă, că foaia norocului a în- 
ceput să se întoarcă pe partea cealaltă. 
Candidaţii partidului naţional, în ulti- 
mele alegeri, au ieșit din urne în coada 
listei şi cu tinicheaua de coadă. Zadar- 
nic s'au întins la paroxism, de erau: 
gata să plesnească, coardele vocale 
ale dlui Csics6 Pop, zadarnic au intrat 
în funcțiune muşchii de fier ai dlui 

“dr. Aurei Dobrescu, zadarnic au picu- 
qrat pe tejgheaua cârciume!or lacrimile 
popei Man, bătălia a fost pierdută. 
Alături de d. d. C. Argetoianu, Mihail 
“Cantacuzino și Gr. Filipescu, vai! nu 
se mai poate face demagogie. Şi altă 
armă de combatere, sărmanii gladiatori 
ai localurilor de vot, nu au. 
In această nouă ipostază, partidul 
„diui Iuliu Maniu şi-a deplasat şi el 
puţin axa principiilor sale. Intr'o memo- 
abilă şedinţă a Camerei, pe când se 
discuta asupra alegerei din Gorj unde 


partidul naţional a reuşit să întrunească . 


2000 de voturi din 16000 de votanți, 
di Csics6 Pop a pronunțat noul crez 
al comitetului de o sută: „Sufragiul 
universal, mă rog frumos, e o cala- 
mitate...“ 

Ba bine că nu! Cum să nu fie, chiar 
mai mult decât atât, un veritabil de- 
zastru, dacă bieţii candidaţi ai parti- 
duiui naţional, cu tot potopul de rachiu, 
cu toate cumpărăturile de buletine ale 
adversarilor, cu 'oţi propagandiştii cul- 
turali angajați de prin gropile lui Oatu, 
se întorc acasă plouaţi până la piele? 
„DI Csicso Pop are, prin urmare, drep- 
tate. 

Dar acesta nu e decât inceputul ne- 
norocirilor. Sfârşitul va fi şi mai tragic. 
Votul universal va fi mormântul partidu- 
lni ncţional. Aveţi, cum zice onorabilul 
Zaharia Trahanache, aveţi puţintică 
răbdare. - 


Cuvinte adevărate. -- In jurul a- 
legerei dela Reghin s'a risipit multă 
pasiune şi sfau rostit multe vorbe de 
<Ocară, caşi cum intrarea in Parla- 
ment a dlui Octavian. Goga, alături 
de atâţi profesioniști ai urnelor, scan- 
dalagii ai opoziţiei ori deputaţi de 
“frontieră, ar fi îmsemnat întradevăr, 
cum ar zice d. Romulus Boilă, o ru- 
:Şine naţională și un scandal european. 
Atâta revărsare de ură a năpădit 
«oloanele gazetelor protivnice, vreo 





şapte la număr, şi atâta neputincioasă 
scrâşnire de dinți a căutat să acopere 
înțelesul unei biruinţe fireşti, încât 
aveam dreptul să ne întrebăm, ingri- 
joraţi, până unde va continua să se 
ridice diapazonul luptelor politice dela 
noi? Dar, în această vălmășală a 
patimei, s'au spus şi câteva cuvinte 
adevărate, Printre acestea socotim şi 
rândurile scrise în /ndreptarea de 
către d. Const. Braiescu, fost deputat, 
din erticolul inimos al căruia des- 
prindem următorul pasagiu : 

'— „Dar alegerea lui Goga nu este 
numai biruinţa unui partid și-a unei 
credințe; ci este și biruința unei 
tradiţii. Oct: vian Goga este, mai pre- 
sus de toate, intzțişetorul cel mai 
strălucit al tradiţiei naţionale. 

Nimeni mai mult ca el n'are dreptul 
să pretindă c'a purtat, dealungul vre- 
murilor şi-a suferințelor Ardealului, 
flacăra credinţii naţionale şi fiorul 
sacru al izbânzii: nimeni mai mult ca 
«l nu are dreptul să pretindă că s'a 
identif cat cu suferințele acelui admi- 


rabil colţ de pământ românesc, care 





447 


a ştiut să reziste vijeliilor, să păstreze 
intactă și neîntinată credința fraţilor 
de peste Munţi şi să desfăşoare ca, 
un simbol, în fața vrăjmașilor, drape- 
lil unităței noastre naţionale.“ 

Ceeace insemnează, că interesata 
campanie de ponegrire a tuturor ho- 
nigmanilor dela București şi tuturor a 
agârbicenilor din Cluj n'a putut să întu- 
nece, în judecata oamenilor népărtini- 
tori, rostul unei vechi şi credincios 
răsboinic al ideei. naţionale, 


O aniversare. — Din partea dlui 
N. Bogdan, directorul despărțământului 
din Cluj ai „Astrei“, primim o plăcută 
întâmpinare, care ne anunţă sărbătorirea 
unui jubileu. Se împlinesc douăzeci şi 
cinci de ani, decând di Zaharia Bârsan 
a dat pentru întâia oară în Ardeal o 
reprezentaţie teatrală, subt auspiciile 

„Asociaţiunei“ din Sibiu. Şi se împli- 
sesc, tot acum, alți cinci ani, decând 
talentatul actor, poet şi autor dramati:, 
realizând un vechi vis, în îndeplinirea 
căruia a crezut cu stăruință, conduce 
Teatrul Naţional din Ctuj. 

Ne ducem astfel, cu gândul, înapoi, 
spre cele: uintâi începuturi ale artei 
dramatice în Ardeal, când primele bătăi 
de aripă ale curagioaselor noastre pă- 
sări călătoare se adăposteau, din loc 
ta loc, subt o straşină ospitalieră, 
pentru a porni din nou apoi într'o în- 
Sufleţită şi neobosită pribegie. Astăzi, 
ocrotit în cuib statornic, teatrul româ- 
nesc nu mai rătăceşte în căruța Poştei. 
Inaintea lui stau deschise cele mai 
largi perspective pentru îndeplinirea 
unei prețioase opere de nivelare culturală 
în acest pământ al durerilor de ieri, 


in care toate muzele noastre erau ce- 
nuşerese. 


Numele diui Zaharia Bârsan va ră- 
mânea într'adevăr strâns legat de acest 
fericit n'oment al eliberărei noastre 
spirituale, căci lui i-a fost dat să cu- 
leagă rodul plin de frumoase făgăduieli 
al începuturilor de-acum un sfert de 
veac. Bursierul „Astrei“ dela 1900 e 
astăzi directorul Teatrului Național din 
Cluj. Un asemenea drum merită să 
fie sărbătorit. 


Impotriva politicei. —  Harnicul 
redactor al revistei Gândirea, d Cezzr 
Petrescu, ale cărui însuşiri de proza- 
tor noi totdeauna le-am prețuit fără 
exagerare, a publicat zilele trecute, 
într'o cunoscută foaie de cancanuri 
politice, un articol violent împotriva — 
politicei. 

Talentul se bucură, adesea, de pri- 
vilegiul unor asemeni situații para- 
doxale : Să treci cu toate calitățile 
tale de stii și compoziţie în solda 
-unuia dintre cei mai fr.voli beneficiari 
ai vieţei noastre publice, — insuşin- 
du-ți fără convingere toate ranchiunele 
și toite ambițiile lui, — şi să pome- 


neşti totuș, apoi, cu oroare despre 
păcate'e, unele adevărate altele ima- 
ginare, ale partidelor dela noi, iată 
ceeace îns:mnează; să fi ori foarte 
na:V, ori din cale afară de glumeţ. 

Să admitem, că d. Cezar Petrescu 
nu e aici una nici alta. Să presupu- 
nem, cu alte cuvinte, că autorul „Dru- 
mului cu plopi“ e sincer, — căci sin- 
ceritatea e o frumoasă însuşire lite-: 
rară, — şi să zicem că ar dori cu ade- 
vărat să rămână pe lângă organul 
diui C. Argetoianu cu un rost pur cul- 
tural. Desgustat de ciudata societate- 
în mijlocul căreia s'a pomenit fără 
veste, d. Cezar Petrescu afişează deci 
o trandafirie candoare față de vulgara 


“invălmăşală electorală, şi disprețuiește 


în propria lor casă pe „măsluitorii de 
urne“. Pasionat pelerin al bibliotecei,. 
cercetător neostenit al atâtor volume 
răStoite în decursul nopţilor, tânărut 
cărturar a pătruns mai demult în lu- 
„ea pe care am putea-o numi, intre- 
':uințând aceeaş metaforă, a „măslui-- 
toriior de cărţi“. Nu e nicio mirare, 
dacă d. Cezar Petrescu o preferă și 
acum pe aceasta din urmă. Și noi 
suntem de părere, că e mai scuzabil 
să tragi pe riga de caro dela fundul 
pachetului cu 32 pagini ilustrate, de- 
căt să cumperi pe bani şi pe băutură 
voturile alegătorilor dintro circum- 
scripţie a Ardealului. 

Există şi o ierarhie a delictelor. 

Nu trebuie să mai adaugăm, acum, 
că rândurile acestea nu cuprind în ele- 
nicio aluzie răutăcioasă. Sunt tot atât 
de dulci caşi amnestia... 


Errata. — In articolul „Greşelile: - 
altora“ din numărul trecut al revistei, 
datorit colaboratorului nostru, dl P.. 
Nemoianu, s'a strecurat o regretabilă, 
greșală de tipar. Propoziț unea penul- 
timă din pasagiul al doiea, pagina 
399 este a se citi astfel: „Guvernut 
acordă lucrări de aproape un miliard 
lei an de an, exclusiv marei industrii 
minoritare, şi de nici un leu micilor 
industriaşi români“. 

